CELEX: 22004D0094
Language: lt
Date: 1089331200000
Title: EEE jungtinio komiteto sprendima Nr. 94/2004 2004 m. liepos 9 d. iš dalies keičiantis EEE susitarimo I priedą (Veterinarijos ir fitosanitarijos reikalai)

23.12.2004   
            
            
               LT
            
            
               Europos Sąjungos oficialusis leidinys
            
            
               L 376/10
            
         
      EEE JUNGTINIO KOMITETO SPRENDIMA
   
   Nr. 94/2004
   2004 m. liepos 9 d.
   iš dalies keičiantis EEE susitarimo I priedą (Veterinarijos ir fitosanitarijos reikalai)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo I priedas buvo iš dalies pakeistas 2004 m. birželio 8 d. EEE jungtinio komiteto sprendimu Nr. 69/2004 (1).
            
         
               (2)
            
            
               Į Susitarimą turi būti įtrauktas 2003 m. gegužės 23 d. Komisijos sprendimas 2003/378/EB, iš dalies keičiantis Sprendimą 2002/300/EB, nustatantį zonų, patvirtintų Bonamia ostreae ir (arba) Marteilia refringens atžvilgiu, sąrašą (2).
            
         
               (3)
            
            
               Į Susitarimą turi būti įtrauktas 2003 m. gegužės 23 d. Komisijos sprendimas 2003/390/EB, nustatantis specialius reikalavimus žuvininkystės ūkiuose auginamų vandens gyvūnų rūšių, kurios laikomos neimliomis tam tikroms ligoms, ir jų produktų tiekimui rinkai (3).
            
         
               (4)
            
            
               Į Susitarimą turi būti įtrauktas 2003 m. birželio 12 d. Komisijos sprendimas 2003/458/EB, iš dalies keičiantis Sprendimo 2002/308/EB, nustatančio patvirtintų zonų ir patvirtintų ūkių, atsižvelgiant į vienos ar kelių žuvų ligų – virusinės hemoraginės septicemijos (VHS) arba infekcinės hemotopoetinės nekrozės (IHN) – paplitimą, sąrašus (4), I ir II priedus.
            
         
               (5)
            
            
               Į Susitarimą turi būti įtrauktas 2003 m. birželio 13 d. Komisijos sprendimas 2003/466/EB dėl zonavimo ir laisvanoriškos priežiūros, vykdomos, įtarus arba patvirtinus infekcinės lašišų anemijos (ILA) buvimą, kriterijų nustatymo (5).
            
         
               (6)
            
            
               Į Susitarimą turi būti įtrauktas 2003 m. rugpjūčio 28 d. Komisijos sprendimas 2003/634/EB dėl patvirtintų zonų ir patvirtintų ūkių nepatvirtintose zonose statuso suteikimo dėl žuvų virusinės hemoraginės septicemijos (VHS) ir infekcinės hematopoetinės nekrozės (IHN) patvirtinimo programų (6).
            
         
               (7)
            
            
               Į Susitarimą turi būti įtrauktas 2003 m. spalio 6 d. Komisijos sprendimas 2003/729/EB, iš dalies keičiantis Sprendimą 2002/300/EB, nustatantį zonų, patvirtintų Bonamia ostreae ir (arba) Marteilia refringens atžvilgiu, sąrašą (7).
            
         
               (8)
            
            
               Sprendimas 2003/390/EB panaikina Komisijos sprendimus 93/22/EEB (8) ir 93/55/EEB (9), kurie yra įtraukti į Susitarimą, ir todėl turi būti iš jo braukti.
            
         
               (9)
            
            
               Sprendimas 2003/634/EB panaikina Komisijos sprendimą 2003/304 (10), kuris yra įtrauktas į Susitarimą, ir todėl turi būti iš jo brauktas.
            
         
               (10)
            
            
               Šis sprendimas netaikomas Lichtenšteinui,
            
         NUSPRENDĖ:
   1 straipsnis
   Susitarimo I priedo I skyrius iš dalies keičiamas taip, kaip nurodyta šio sprendimo priede.
   2 straipsnis
   Sprendimų 2003/378/EB, 2003/390/EB, 2003/458/EB, 2003/466/EB, 2003/634/EB ir 2003/729/EB tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.
   3 straipsnis
   Šis sprendimas įsigalioja 2004 m. liepos 10 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį (11).
   4 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje, 2004 m. liepos 9 d.
      
         
            EEE jungtinio komiteto vardu
         
         
            Pirmininkas
         
         Kjartan JÓHANNSSON
         
      
   
   
      (1)  OL L 349,.2004 11 25, p. 23.
   
      (2)  OL L 130, 2003 5 27, p. 27.
   
      (3)  OL L 135, 2003 6 3, p. 19.
   
      (4)  OL L 154, 2003 6 21, p. 93.
   
      (5)  OL L 156, 2003 6 25, p. 61.
   
      (6)  OL L 220, 2003 9 3, p. 8. Sprendimas su paskutiniais pakeitimais, padarytais Sprendimu 2004/328/EB (OL L 104, 2004 4 8, p. 128).
   
      (7)  OL L 262, 2003 10 14, p. 37.
   
      (8)  OL L 16, 1993 1 25, p. 8.
   
      (9)  OL L 14, 1993 1 22, p. 24.
   
      (10)  OL L 104, 2002 4 20, p. 37.
   
      (11)  Konstituciniai reikalavimai nenurodyti.
   
      PRIEDAS
      prie EEE jungtinio komiteto sprendimo Nr. 94/2004
      Susitarimo I priedo I skyrius iš dalies keičiamas, kaip nurodyta toliau:
      
                  1.
               
               3.2 dalyje po 28 punkto (Komisijos sprendimas 2003/422/EB) įterpiamas šis punktas:„
                                 29.
                              
                              
                                 
                                    32003 D 0466: 2003 m. birželio 13 d. Komisijos sprendimas 2003/466/EB dėl zonavimo ir laisvanoriškos priežiūros, vykdomos, įtarus arba patvirtinus infekcinės lašišų anemijos (ILA) buvimą, kriterijų nustatymo (OL L 156, 2003 6 25, p. 61).
                                 Šis aktas taip pat taikomas Islandijai.“
                              
                           
               
            
                  2.
               
               
                  4.2 dalies 65 punkte (Komisijos sprendimas 2002/300/EB) pridedamas šis tekstas:
                  „su pakeitimais, padarytais:
                  
                              —
                           
                           
                              
                                 32003 D 0378: 2003 m. gegužės 23 d. Komisijos sprendimu 2003/378/EB (OL L 130, 2003 5 27, p. 27),
                           
                        
                              —
                           
                           
                              
                                 32003 D 0729: 2003 m. spalio 6 d. Komisijos sprendimu 2003/729/EB (OL L 262, 2003 10 14, p. 37).“
                           
                        
            
                  3.
               
               4.2 dalies 66 punkte (Komisijos sprendimas 2002/308/EB) pridedama ši įtrauka:„
                                 —
                              
                              
                                 
                                    32003 D 0458: 2003 m. liepos 12 d. Komisijos sprendimas 2003/458/EB (OL L 154, 2003 6 21, p. 93).“
                              
                           
               
            
                  4.
               
               Po 4.2 dalies 71 punkto (Komisijos sprendimas 2003/644/EB) įterpiami šie punktai:„
                                 72.
                              
                              
                                 
                                    32003 D 0390: 2003 m. gegužės 23 d. Komisijos sprendimas 2003/390/EB, nustatantis specialius reikalavimus žuvininkystės ūkiuose auginamų vandens gyvūnų rūšių, kurios laikomos neimliomis tam tikroms ligoms, ir jų produktų tiekimui rinkai (OL L 135, 2003 6 3, p. 19).
                                 Šis aktas taip pat taikomas Islandijai.
                              
                           
                                 73.
                              
                              
                                 
                                    32003 D 0466: 2003 m. birželio 13 d. Komisijos sprendimas 2003/466/EB dėl zonavimo ir laisvanoriškos priežiūros, vykdomos, įtarus arba patvirtinus infekcinės lašišų anemijos (ILA) buvimą, kriterijų nustatymo (OL L 156, 2003 6 25, p. 61).
                                 Šis aktas taip pat taikomas Islandijai.“
                              
                           
               
            
                  5.
               
               
                  4.2 dalyje 8 punkto (Komisijos sprendimas 93/22/EEB) ir 15 punkto (Komisijos sprendimas 93/55/EEB) tekstai išbraukiami.
               
            
                  6.
               
               4.2 dalyje po „AKTAI, Į KURIUOS ELPA VALSTYBĖS IR ELPA PRIEŽIŪROS INSTITUCIJA TURI DERAMAI ATSIŽVELGTI“ 54 punkto (Komisijos sprendimas 2002/907/EB) įterpiami šie punktai:„
                                 55.
                              
                              
                                 
                                    32003 D 0634: 2003 m. rugpjūčio 28 d. Komisijos sprendimas 2003/634/EB dėl patvirtintų zonų ir patvirtintų ūkių nepatvirtintose zonose statuso suteikimo dėl žuvų virusinės hemoraginės septicemijos (VHS) ir infekcinės hematopoetinės nekrozės (IHN) patvirtinimo programų (OL L 220, 2003 9 3, p. 8).
                                 Šis aktas taip pat taikomas Islandijai.“
                              
                           
               
            
                  7.
               
               
                  4.2 dalyje po „AKTAI, Į KURIUOS ELPA VALSTYBĖS IR ELPA PRIEŽIŪROS INSTITUCIJA TURI DERAMAI ATSIŽVELGTI“ 52 punkto (Komisijos sprendimas 2002/304/EB) tekstas išbraukiamas.